Գրքերն ու մտածմունքները վերցնելով' դուրս եկավ գրախանութից: Օպերայի հրապարակն անցնելիս քամին սուլում էր, ականջին խորհրդավոր մեղեդիներ հասցնում: «Օպերա» սրճարանում նստած մի երիտասարդ զույգ ընկավ աչքով, կամ դիմացը լիքը լցված սենդվիչների մեջ իրենց ուզածը չէին գտել, կամ էլ վիճել էին: «Փառք Աստծո, ամուսնացած չեմ ու մենակ եմ»,- մտածեց Արմանուշը կես կատակ կես լուրջ: Թեքվեց դեպի Թուրքական փողոցը: Տարիներ առաջ մի նյույորքցի ամերիկահայ աղջկա էր ցույց տալիս քաղաքը: Այս փողոց մտնելիս աղջկա դեմքը խոժոռվեց.